Temeljem članka 14. i članka 68. Odluke o upravljanju i raspolaganju nekretninama u vlasništvu Grada Vukovara („Službeni vjesnik“ Grada Vukovara br. 10/16. i 8/18.), članka 11. Odluke o korištenju javnih površina ("Službeni vjesnik" Grada Vukovara br. 6/20.), članka 4. Pravilnika o određivanju naknade za korištenje zemljišta na javnim površinama ("Službeni vjesnik" Grada Vukovara br. 7/20.) i članka 8. Odluke o mjestima i uvjetima trgovine na malo izvan prodavaonica ("Službeni vjesnik" Grada Vukovara br. 10/17.), Gradonačelnik Grada Vukovara raspisuje

**O G L A S**

**za davanje u zakup zemljišta na javnim površinama radi postavljanja kioska**

*Članak 1.*

Raspisuje se Oglas za davanje u zakup zemljišta na javnim površinama za postavljanje kioska na području Grada Vukovara, radi obavljanja djelatnosti trgovine na malo izvan prodavaonica, na sljedećoj lokaciji:

1. U Vukovaru, **Županijska ulica**, ispred kućnog broja 54, na k.č.br. 7132, k.o. Vukovar, 1 mjesto za postavljanje kioska.

*Članak 2.*

Kiosk mora zadovoljiti uvjete postavljanja:

* pravokutnog tlocrta,
* dimenzije mogu biti:
  + dužine 5,00 m, širine 2,40 m, visine 3 m,
* metalne konstrukcije, obložen ravnim limom u kombinaciji sa staklom
* uredan vanjski izgled bez vidljivih oštećenja i/ili nedostataka
* ravan krov, visine 3 m
* boja kioska ne smije biti upadljiva i intenzivna te ne smije odskakati od ostalih objekata u blizini
* na pročelju kioska može biti postavljena tipska tenda sa mehanizmom na uvlačenje
* roba koja se izlaže uz kiosk može biti izložena samo unutar kioska, a iznimno na vanjskim izbočenjima predviđenim za tu namjenu
* uz kiosk mora biti postavljena posuda za otpad

*Članak 3.*

Grad Vukovar kao zakupodavac nije obvezan osigurati priključak struje, vode i kanalizacije.

*Članak 4.*

Početna cijena mjesečnog zakupa zemljišta utvrđuje se:

* za lokaciju 1. (I. zona) u iznosu od 3,32 eur/m²

Zakupnina ne sadrži zakonom propisan porez na korištenje javnih površina koji je dužan preuzeti zakupnik.

*Članak 5.*

Lokacija iz članka 1. ovog Oglasa daje se u zakup na vrijeme od 5 (slovima: pet) godina.

Nekretnina iz članka 1. ovog Oglasa daje se u zakup u stanju „viđeno-kupljeno“.

*Članak 6.*

Pravo sudjelovanja na Oglasu imaju sve fizičke i pravne osobe sukladno pozitivnim pravnim popisima Republike Hrvatske.

*Članak 7.*

Ponuditelji koji sudjeluju na Natječaju dužni su uplatiti jamčevinu u iznosu od 10% od početnog iznosa mjesečne zakupnine.

Jamčevina se uplaćuje na IBAN Grada Vukovara broj: HR7525000091851800005, model HR24, poziv na broj 5738 – OIB.

Nakon odabira ponuditelja jamčevina će se odabranom ponuditelju uračunati u cijenu zakupa za prvi mjesec korištenja javne površine, a ostalim ponuditeljima će Grad Vukovar vratiti jamčevinu u roku od 8 dana od izvršenog odabira najpovoljnije ponude.

Ponuditelj čija je ponuda utvrđena kao najpovoljnija, u slučaju odustajanja od ponude gubi pravo na povrat uplaćene jamčevine.

*Članak 8.*

Najpovoljnijim ponuditeljem smatra se ponuditelj koji ponudi najvišu cijenu pod uvjetom da ispunjava i sve druge uvjete Oglasa.

*Članak 9.*

Pisana ponuda mora sadržavati:

1. ime i prezime, OIB, prebivalište, odnosno naziv i sjedište ponuditelja,
2. presliku obrtnice ako je ponuditelj obrtnik, presliku rješenja o upisu u sudski registar za

pravne osobe odnosno presliku poslovne dozvole ako je ponuditelj stranac, odnosno rješenje o upisu u registar OPG-a,

1. brojkama i slovima točno ispisan iznos mjesečne zakupnine po 1m²,
2. dimenzije kioska,
3. dokaz o izvršenoj uplati jamčevine,
4. izvornik ili ovjerenu presliku potvrde o nepostojanju dospjelog nepodmirenog dugovanja prema Republici Hrvatskoj i Gradu Vukovaru, ne starije od 30 dana,
5. rješenje o ispunjenju minimalnih tehničkih uvjeta za obavljanje ugostiteljske djelatnosti, odnosno potpisanu izjavu da će u roku od 30 dana od potpisivanja ugovora o zakupu dostaviti rješenje o ispunjenju minimalnih tehničkih uvjeta,
6. presliku broja tekućeg ili žiro računa ponuditelja na koji će se izvršiti povrat uplaćene jamčevine u slučaju da isti nije najpovoljniji ponuditelj,
7. izjavu ponuditelja kojom se obvezuje da će u slučaju da njegova ponuda bude prihvaćena, sklopiti ugovor o zakupu na njegov trošak,
8. rješenje o ispunjavanju minimalnih tehničkih uvjeta, odnosno izjavu da će u roku od 30 dana od dana potpisivanja ugovora o zakupu dostaviti rješenje o ispunjenju minimalnih tehničkih uvjeta,
9. izjavu ponuditelja da u cijelosti prihvaća uvjete Oglasa te da njegova ponuda ostaje na snazi 30 dana računajući od dana otvaranja ponuda.

*Članak 10.*

Pisane ponude s pripadajućim dokazima i prilozima i ponuđenom visinom zakupnine ponuditelji su dužni dostaviti u zatvorenoj omotnici putem pisarnice Grada Vukovara ili preporučenom poštanskom pošiljkom na adresu:

**Grad Vukovar,**

**Dr. Franje Tuđmana br. 1, 32000 Vukovar,**

**s naznakom "Ponuda za zakup zemljišta radi postavljanja kioska – ne otvarati"**

Rok za dostavljanje ponuda je 15 dana od dana objave Oglasa u "Vukovarskim novinama" i objave na službenoj internet stranici Grada Vukovara [www.vukovar.hr](http://www.vukovar.hr).

Danom predaje prijave smatra se dan predaje prijave u pisarnicu Grada Vukovara, odnosno dan predaje prijave na poštu preporučenom pošiljkom.

*Članak 11.*

Javno otvaranje ponuda održat će se u četvrtak, **22. kolovoza 2024. godine** u prostorijama uprave Grada Vukovara, s početkom u 09,00 sati.

Ponuditelji imaju pravo biti nazočni otvaranju ponuda osobno ili putem punomoćnika uz punomoć za zastupanje ovjerenu kod javnog bilježnika.

Nepotpune i nepravodobne neće se razmatrati.

U slučaju da dva ili više ponuditelja ponude jednaku zakupninu, usmenim nadmetanjem između tih ponuditelja utvrdit će se najpovoljnija ponuda.

*Članak 12.*

Odluka o utvrđivanju najpovoljnijeg ponuditelja bit će dostavljena svim ponuditeljima pisanim putem u roku od 8 dana od dana donošenja Odluke o izboru najpovoljnije ponude.

*Članak 13.*

U slučaju odustajanja prvog najboljeg ponuditelja, najboljim ponuditeljem smatrati će se sljedeći ponuditelj koji je ponudio najvišu cijenu.

*Članak 14.*

Ukoliko ne pristigne niti jedna ponuda, Oglas ostaje otvoren dok se ne javi prvi ponuditelj kojem će se zemljište dati u zakup u visini početnog iznosa zakupnine, a najduže do 1 godine od dana objave Oglasa.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADONAČELNIK

KLASA: 363-01/24-02/27

URBROJ: 2196-1-02-24-3

Vukovar, 02. kolovoza 2024. godine

Gradonačelnik

Ivan Penava